hotchpotch/miracl-hf-unified huggingface dataset:
Linja 6 (New Yorkin metro)
Linja 6 on yksi New Yorkin metron linjoista. Samaa reittiä kulkee myös pikalinja <6>. Ne on merkitty vihreällä opasteisiin, karttoihin ja linjaopasteisiin.
Akseli Tuomivaara
Akseli Tuomivaara (s. 1979) on suomalainen elokuvaohjaaja, jonka ensimmäinen pitkä elokuva "Korso" sai ensi-iltansa 2014. Maaliskuussa 2015 ensiesitettiin Yleisradion Kotikatsomo-ohjelmapaikalla Tuomivaaran ohjaama kaksiosainen, varhaisteinien koulukiusaamisesta kertova minisarja "Satanen".
Tuomivaara opiskeli 2000-luvun alussa Taideteollisen korkeakoulun elokuvaosastolla. Uransa alkuvaiheessa Tuomivaara on ohjannut musiikkivideoita ja lyhytelokuvia.
Innovaatiopolitiikka
Innovaatiopolitiikka tarkoittaa niitä päätöksiä, joilla innovaatiojärjestelmää kehitetään.
Pitkällä aikavälillä innovaatiot ja teknologinen kehitys ovat talouskasvun tärkeimmät osatekijät. Julkisen vallan aktiivinen innovaatiopolitiikka on perusteltua, koska muuten yksityinen sektori investoisi innovaatiotoimintaan vähemmän kuin olisi yhteiskunnan kannalta toivottavaa. Tämä on seurausta innovaatiotoiminnan positiivisista ulkoisvaikutuksista ja rahoitusmarkkinoiden epätäydellisyyksistä.
Tutkimusten mukaan innovaatioiden tukeminen julkisen rahoituksen kautta tulisi keskittää sellaisille aloille, jotka saattavat olla liiketaloudellisesti kannattamattomia, mutta niiden ulkoisvaikutukset ovat muiden yritysten ja koko yhteiskunnan kannalta merkittäviä. Yksi tällaisista aloista on perustutkimus. Julkisen vallan tulisi myös pyrkiä luomaan mahdollisimman hyvät edellytykset innovaatiotoiminnalle, eikä määritellä ja rajata sitä, mitä tulisi innovoida . Suomessa työ- ja elinkeinoministeriö vastaa suuresta osasta innovaatiopolitiikkaa koskevista päätöksistä ja innovaatiojärjestelmämme kehittämistä koordinoi pääministerin johtama tutkimus- ja innovaationeuvosto. Tutkimus- ja innovaationeuvosto hyväksyi marraskuussa 2014 tutkimus- ja innovaatiopoliittisen linjaraportin vuosiksi 2015 - 2020.
Samsung Electronics
Samsung Electronics Co. Ltd. () on eteläkorealainen monikansallinen elektroniikkayritys, jonka pääkonttori sijaitsee Suwonissa, Etelä-Koreassa, ja on osa Samsungia. Liikevaihdolla mitattuna Samsung Electronics ohitti vuonna 2009 Hewlett-Packardin maailman suurimpana elektroniikka-alan yrityksenä.
Mallinumeron ensimmäinen kirjain kertoo näyttöteknologian
Mallinumeron toinen kirjain kertoo mille mantereelle on myyty
Kolmas ja neljäs ovat numeroita ja kertovat television näytön tuumakoon.
Viides kirjain merkitsee mallin valmistusvuoden: A = 2008, B = 2009, C = 2010, D = 2011, E = 2012, F = 2013 jne.
Seuraavat neljä numeroa ovat mallin sarjanumero, ja loput kirjaimet ovat yksityiskohtia valmistuksesta.
Samsung Electronicsin Galaxy-tuoteperhe käsittää yrityksen Android-käyttöjärjestelmään käyttävät älypuhelimet ja taulutietokoneet. Galaxy-tuoteperheen phabletit kuuluvat Note-sarjaan ja lippulaivapuhelimet S-sarjaan, jonka uusimpia tuotteita on Galaxy S9 ja Galaxy S9+. Galaxy-tuoteperhe sisältää myös halvempia J-sarjan ja A-sarjan puhelimia sekä Xcover-sarjan kestäviä puhelimia.
Omnia-tuoteperheessä on Windows Phone -älypuhelimia. Lisäksi yrityksellä on useita puhelimia Samsungin omalla Tizen-käyttöjärjestelmällä sekä Bada-käyttöjärjestelmällä varustettuna.
Samsung Electroncsin mallistoissa on Androidilla sekä Windows 10 -käyttöjärjestelmällä toimivia tabletteja. Osa niistä on 2-in-1-laitteita.
Samsung Electronics valmistaa puettavaa elektroniikkaa sisältävää Gear-sarjaa, jossa on muun muassa älykelloja. Sarjan ensimmäinen tuote on Androidiin perustuva Samsung Galaxy Gear, joka on päivitettävissä Tizeniin. Gear-sarja sisältää myös VR-lasit, 360 asteen videokameroita, Bluetooth-kuulokkeet ja niskasankakuulokkeet.
HMS Rota
HMS Rota oli Ruotsin laivaston vuonna 1878 vesillelaskettu 1. luokan tykkivene.
Alus tilattiin Bergsundin telakalta ja se laskettiin vesille 3. heinäkuuta 1878. Alus otettiin palveluksen vielä saman vuoden lopulla 23. lokakuuta.
Alus poistettiin palveluksesta 24. helmikuuta 1928.
HMS Skuld
HMS Skuld oli Ruotsin laivaston vuonna 1879 vesillelaskettu 1. luokan tykkivene.
Alus tilattiin Karlskronan telakalta ja se laskettiin vesille 4. lokakuuta 1879. Alus otettiin palveluksen 12. syyskuuta 1881.
Alus poistettiin palveluksesta 11. heinäkuuta 1930.
Duvva, Áilen Niga Elle ja Aillohaš
Duvva, Áilen Niga Elle ja Aillohaš on saamelaisten Nils-Aslak Valkeapään, Áilen Niga Ellen ja Duvvan albumi vuodelta 1974.
Linja 7 (New Yorkin metro)
Linja 7 on yksi New Yorkin metron linjoista. Samaa reittiä kulkee myös pikalinja <7>. Ne on merkitty violetilla opasteisiin, karttoihin ja linjaopasteisiin.
Linja A (New Yorkin metro)
Linja A on yksi New Yorkin metron linjoista. Se on merkitty sinisellä opasteisiin, karttoihin ja linjaopasteisiin.
Linja B (New Yorkin metro)
Linja B on yksi New Yorkin metron linjoista. Se on merkitty oranssilla opasteisiin, karttoihin ja linjaopasteisiin.
Linja C (New Yorkin metro)
Linja C on yksi New Yorkin metron linjoista. Se on merkitty sinisellä opasteisiin, karttoihin ja linjaopasteisiin.
Linja D (New Yorkin metro)
Linja D on yksi New Yorkin metron linjoista. Se on merkitty oranssilla opasteisiin, karttoihin ja linjaopasteisiin.
Linja E (New Yorkin metro)
Linja E on yksi New Yorkin metron linjoista. Se on merkitty sinisellä opasteisiin, karttoihin ja linjaopasteisiin.
HMS Skäggald
HMS Skäggald oli Ruotsin laivaston vuonna 1878 vesillelaskettu 1. luokan tykkivene.
Alus tilattiin Bergsundin telakalta ja se laskettiin vesille 7. joulukuuta 1878. Alus otettiin palveluksen 16. toukokuuta 1897.
Alus poistettiin palveluksesta 25. elokuuta 1922.
Linja F (New Yorkin metro)
Linja F on yksi New Yorkin metron linjoista. Se on merkitty oranssilla opasteisiin, karttoihin ja linjaopasteisiin.
Linja G (New Yorkin metro)
Linja G on yksi New Yorkin metron linjoista. Se on merkitty vihreällä opasteisiin, karttoihin ja linjaopasteisiin.
Linjat J ja Z (New Yorkin metro)
Linjat J ja Z ovat New Yorkin metron linjoja. Linjat on merkitty ruskealla opasteisiin, karttoihin ja linjaopasteisiin. Ne kulkevat samalla reitillä, mutta pikavuorot on merkitty Z-kirjaimella ja paikallisvuorot J-kirjaimella.
Linja L (New Yorkin metro)
Linja L on yksi New Yorkin metron linjoista. Se on merkitty harmaalla opasteisiin, karttoihin ja linjaopasteisiin.
Linja M (New Yorkin metro)
Linja M on yksi New Yorkin metron linjoista. Se on merkitty oranssilla opasteisiin, karttoihin ja linjaopasteisiin.
Linja N (New Yorkin metro)
Linja N on yksi New Yorkin metron linjoista. Se on merkitty keltaisella opasteisiin, karttoihin ja linjaopasteisiin.
Linja Q (New Yorkin metro)
Linja Q on yksi New Yorkin metron linjoista. Se on merkitty keltaisella opasteisiin, karttoihin ja linjaopasteisiin.
Second Avenue Subwayn ensimmäinen vaihe lisää Q-linjaan viisi asemaa. Sen on suunniteltu valmistuvan joulukuussa 2016.
Kalmar Union (albumi)
Kalmar Union on ravintolaorkesteri Kalmar Unionin esikoisalbumi vuodelta 1973.
Linja R (New Yorkin metro)
Linja R on yksi New Yorkin metron linjoista. Se on merkitty keltaisella opasteisiin, karttoihin ja linjaopasteisiin.
Linja S (New Yorkin metro)
Linjatunnusta S käyttää kolme New Yorkin metron sukkulalinjaa: 42nd Street Shuttle, Rockaway Park Shuttle ja Franklin Avenue Shuttle. Ne on merkitty harmaalla opasteisiin, karttoihin ja linjaopasteisiin.
Linjoista Rockaway Park Shuttle ja Franklin Avenue Shuttle toimivat 24 tuntia vuorokaudessa. 42nd Street Shuttle toimii jatkuvasti lukuun ottamatta myöhäisiä iltoja ja öitä.
Luettelo Pariisin metron asemista
Pariisin metro on maailman neljänneksi vanhin metrojärjestelmä. Se koostuu 16 linjasta (14 päälinjaa ja kaksi pienempää linjaa), joilla on yhteensä 303 asemaa.
HMS Edda
HMS Edda oli Ruotsin laivaston vuonna 1882 vesillelaskettu 1. luokan tykkivene. Alus oli hieman suurempi kuin edeltäneet tykkiveneet ja sille oli asennettu jo valmistuessa uudemmat vuosimallin 1881 pääaseet.
Alus tilattiin Karlskronan telakalta. Alus laskettiin vesille 30. marraskuuta 1882 ja se otettiin palveluksen 13. huhtikuuta 1885.
Vuonna 1885 aluksen 15,2 senttimetrin tykki vaihdettiin 12 senttimetrin M/84 -tykkiin ja edelleen vuonna 1895 15,2 senttimetrin M/89 -tykkiin. Vuonna 1885 aluksen aseistusta täydennettiin kahdella 38 millimetrin Nordenfelt M/83 -tykillä. Aluksesta tuli ensimmäinen Kaiser Wilhelmin -kanavan (nykyinen Kielin kanava) läpi kulkenut ruotsalainen sotalaiva, kun se läpäisi kanavan vuonna 1895. Se muutettiin miinalaivaksi Karlskronan telakalla vuonna 1907, jolloin sen tykkiaseistus poistettiin ja niiden tilalle asennettiin neljä 57 millimetrin M/89B -tykkiä. Alus poistettiin palveluksesta 12. lokakuuta 1923 ja se myytiin romutettavaksi vuonna 1924.
Hietaslammi (Tammela)
Hietaslammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen.
Järven pinta-ala on 1,3 hehtaaria ja sen pituus on 250 metriä ja leveys 60 metriä. Siihen laskee ympäröiviltä soilta useita ojia. Järven luusua sijaitsee järven etelärannalla, josta saa alkuunsa xx metriä pitkä Hietastenoja, joka yhtyy Teuronjokeen Teuron alapuolella.
Järven rantaviiva on 540 metriä pitkä ja sen ranta on pääosin moreenipohjaisen metsämaaston ympäröimää suota. Rannat ovat rakentamattomia ja järven läheltä kulkee seututie 283.
Kuuslammi (järvi Tammelassa)
Kuuslammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen.
Lähes ympyrän muotoisen järven pinta-ala on 6,6 hehtaaria ja sen halkaisija on noin 300 metriä. Siihen laskee pari metsäojaa sekä Pihonjoki, joka laskee Rautijärvestä. Etelärannasta lähtee Teuronjoki, joka laskee Pehkijärveen. Pihonjoki ja Teuronjoki muodostavat yhdessä valuma-alueensa pääuoman ja Kuuslammi on näiden jokien läpivirtausjärvi.
Järven rantaviiva on 990 metriä pitkä ja sen ranta on pääosin moreenipohjaista metsämaastoa. Järven länsirannat ovat soistuneita. Järvessä on yksi asumaton saari tulojoen edessä. Rannoille on rakennettu kaksi loma-asuntoa, joille johtaa tiet Teurolta ja Kuuslammin kylältä.
Närhi (albumi)
Närhi on Närhen esikoislevy vuodelta 1975.
ARM (täsmennyssivu)
ARM tai "Arm" voi tarkoittaa seuraavia:
Randevuu
Randevuu on Närhen levy vuodelta 1976.
Rautijärvi
Rautijärvi eli Rautajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen.
Järven pinta-ala on 72 hehtaaria ja sen pituus on 2,4 kilometriä ja leveys 900 metriä. Siihen laskevat lännestä Kyläsillanjoki, Alasen laskujoen kautta ylemmällä virtaava Kuorijoki ja idän suunnasta virtaava laskuoja, jonka kautta kulkevat Suojärvenjoen Uljasjärveen tuomat vedet. Pahalammi laskee järveen edellistä vastapäätä. Näiden lisäksi siihen laskevat myös useat suo- ja metsäojat. Järven luusua sijaitsee järven länsirannalla, josta saa alkuunsa 800 metriä pitkä Pihonjoki, joka virtaa Kuuslammin läpi jatkaen Pehkijärveen 9,5 kilometrisenä Teuronjokena.
Järven rantaviiva on 11 kilometriä pitkä ja sen ranta on pääosin moreenipohjaista metsämaastoa. Järven länsirannat ovat soistuneita ja lounaisrannat ruohottuneita. Järvessä on erityisesti Lyhönlahdessa mutta myös muuala lukuisia pikkusaaria, joista suurimmat ovat nimeltään Sikosaari, Kalliosaari ja Korpisaari. Rannoille on rakennettu joitakin loma-asuntoja, joille johtaa tiet Teurosta. Myös Sikosaari on rakennettu.
Vuoden 1855−1856 Kalmbergin kartastossa Rautijärven nimi kirjoitettiin "Rautajärvi". Tämä lienee vanhempi nimitys, joka on alkanut vääntymään Rautijärveksi. Kartan rantaviivassa ei ole järven länsipäässä nykyisenlaista niemeä, mikä johtuu vuoden 1862 jälkeen suoritetusta järvenlaskusta.
Ympäristön maanviljelijät ovat hakeneet lupaa laskea järven vedenpintaa vuonna 1862. Hankkeen aikataulusta ei tiedetä paljoakaan. Vanhoja karttoja vertailemalla nähdään, että ainakin Pihonjoen mutkat on hävitetty samalla kun joki on oiottu ja perattu järvenlaskun takia.
Vielä Senaatin kartastossa vuodelta 1884 järvi on piirretty lähes samanlaisena kuin Kalmbergin kartastossa. Senaatin kartta on kuitenkin yksityiskohtaisempi, joten siinä erottuvat jo Sikosaaren laki sekä muutama pikkuluoto, jotka tulevat maatumaan järvenlaskun yhteydessä. Järven pohjoisranta oli merkitty ruohottuneeksi. Järven vedenpinnankorkeudeksi merenpinnasta on ilmoitettu 58,6 saschenia.
Rahja (täsmennyssivu)
Rahja voi tarkoittaa seuraavia:
Archwayn metroasema
Archway on Lontoon metron asema Islingtonissa, Lontoossa. Se on Northern-linjan High Barnetin haaralla, Oyster-vyöhykkeiden 2 ja 3 rajalla.
Aseman rakentamisen aikaan Holloway Roadin pohjoispäässä olevalla alueella ei ollut erityistä nimeä. Asiakkaiden houkuttelemiseksi asema päätettiin nimetä Highgateksi läheisen kylän mukaan. Aseman rakentamisen aikaan läheisen Archway Tavernin vieressä oli Euroopan ensimmäisen köysiradan toinen päätepiste, ja nimeä Archway Tavern ehdotettiinkin rakenteilla olevalle asemalle.
Leslie Greenin suunnittelema asema avattiin 22. kesäkuuta 1907. Se oli Charing Cross, Euston & Hampstead Railwayn (CCE&HR) pohjoinen pääteasema.
Vuonna 1930 aseman alkuperäiset hissit korvattiin liukuportailla. Samalla Charles Holden suunnitteli uusiksi aseman toisen sisäänkäynnin.
Vuonna 1939 linjaa jatkettiin Great Northern Railwayn asemalle Highgatessa ja myöhemmin East Finchleyn asemalle. Aseman uudeksi nimeksi tuli Highgate (Archway), sitten Archway (Highgate). Lopulta nimeksi jäi pelkkä Archway, kun Highgate-nimi annettiin London and North Eastern Railwayn uudelle asemalle.
Enkelit on harvinaista riistaa
Enkelit on harvinaista riistaa on Närhen levy vuodelta 1977.
Aldo Fabrizi
Aldo Fabrizi (1. marraskuuta 1905 Rooma – 2. huhtikuuta 1990 Rooma) oli italialainen näyttelijä, elokuvaohjaaja ja -käsikirjoittaja.
Vaatimattomiin oloihin syntynyt Fabrizi keskeytti koulunsa, työskenteli eri ammateissa ja alkoi 1930-luvulla esittää roomalaisissa varieteeteattereissa omiin teksteihinsä perustuvia hahmoja. Hänen ensimmäinen elokuvansa oli Mario Bonnardin ohjaama "Avanti c’è posto" (1942), jota seurasivat "Campo de’ Fiori" (1943) ja Mario Mattolin "L’ultima carrozzella" (1943). Kansainvälistä tunnustusta Fabrizi sai isä Pietron roolista Roberto Rossellinin elokuvassa "Rooma – avoin kaupunki" (1945).
Toisen maailmansodan jälkeen Fabrizi esitti pääosia useissa neorealistisissa elokuvissa kuten Renato Castellanin "Mio figlio professore" (1946) ja Luigi Zampan "Rakas vihollinen" ("Vivere in pace", 1947). Vuonna 1951 hän sai parhaan näyttelijän Nastro d’argento -palkinnon roolistaan Alessandro Blasettin elokuvassa "Prima comunione" (1950). Myöhemmin Fabrizi esiintyi lukuisissa komedioissa muun muassa Totòn, Peppino De Filippon ja Alberto Sordin rinnalla. Hänen ensimmäinen ohjaustyönsä oli Argentiinassa kuvattu "Emigrantes" (1949). Fabrizin viimeisiä elokuvia olivat Luigi Magnin "La Tosca" (1973) ja Ettore Scolan "Mehän rakastimme toisiamme niin paljon" ("C’eravamo tanto amati", 1974), josta hän Nastro d’argenton parhaasta sivuosasta. Vuonna 1988 Fabrizille myönnettiin hänen elämäntyöstään David di Donatello -palkinto.
Mediaanitesti
Mediaanitesti on tilastotieteessä käytettävä testi, jolla testataan mediaanien yhtäsuuruutta. Käytössä on riippumattomat otokset kahdesta populaatiosta. Otoksista on mitattu vähintään järjestysasteikollinen muuttuja. Mediaanitestillä voidaan selvittää, ovatko populaatioiden mediaanit yhtä suuret.
Testissä määrätään koko aineistosta mediaani ja verrataan havaintoja siihen otoksittain. Riippumattomuushypoteesi testataan joko Fisherin tarkalla testillä tai χ²-testillä.
In Your Eyes
In Your Eyes voi tarkoittaa ainakin seuraavia:
Fernando Della Sala
Fernando Ariel Della Sala (s. 6. lokakuuta 1976 Villa del Dique, Córdoba, Argentiina) on entinen argentiinalainen jalkapalloilija. Hän oli pelipaikaltaan puolustava keskikenttäpelaaja.
Della Sala aloitti jalkapallon Club Almafuertessa. Sieltä hän siirtyi suurseura Rosario Centralin organisaatioon, jossa pelasi vuoteen 1996 asti. Ammattilaisuransa Della Sala aloitti Argentiinan toiseksi korkeimmalla sarjatasolla pelanneen Chacarita Juniorsin riveissä 1997. Hän oli mukana nostamassa joukkuetta Argentiinan pääsarjaan kaudella 1998–1999. Pääsarjatasolla Della Sala sai kuitenkin vähän vastuuta ja esiintyi vain yhdeksässä ottelussa.
Sopimuksensa päätyttyä hän siirtyi Veikkausliigassa pelanneeseen FC Inter Turkuun. Della Sala onnistui ensimmäisellä puolikkaalla kaudellaan Suomessa hyvin, tehden viisi maalia kahdessatoista ottelussa. Hän pelasi seuraavat kolme vuotta Turussa avainroolissa keskikentällä. Yhteensä hän pelasi Veikkausliigassa 83 ottelua tehden kahdeksan maalia. Della Sala lopetti ammattilaisuransa kauden 2003 päätteeksi.
Della Sala oli mukana Japanissa pelatuissa alle 17-vuotiaiden maailmanmestaruuskilpailuissa vuonna 1993. Hän oli vaihtopelaajana kolmessa ottelussa, mutta ei päässyt kentälle.
Elizabeth Bowen
Elizabeth Dorothea Cole Bowen, myöhemmin "Cameron" (7. kesäkuuta 1899 Dublin, Irlanti – 22. helmikuuta 1973 Lontoo, Britannia oli irlantilainen kirjailija. Kun perheen isä sairastui mieleltään 1907, Bowen ja hänen äitinsä muuttivat Englantiin. Äidin kuoltua 1912 Bowen asui tätiensä luona Kentissä.
Bowen kävi Downe House School -nimistä koulua. Opiskeltuaan jonkin aikaa Lontoossa taidekoulussa hän totesi lahjakkuutensa olevan kuitenkin kirjoittamisessa. Hän liittyi Bloomsburyn ryhmään, ystävystyi Rose Macaulayn kanssa, joka auttoi häntä löytämään esikoisteokselleen "Encounters", (1923) kustantajan. Hän avioitui 1923 Alan Cameronin kanssa.
Bowen peri Farahyssa sijaitsevan suvun talon Bowen's Courtin 1930, mutta jäi asumaan Englantiin, josta käsin hän kävi usein Irlannissa. Toisen maailmansodan aikana hän työskenteli Britannian tiedotusministeriössä, jossa hän välitti tietoa Irlannissa vallitsevista näkemyksistä Irlannin puolueettomuudesta.
Kun Alan Cameron jäi eläkkeelle 1952, pariskunta asettui asumaan Bowen’s Courtiin, jossa Cameron kuoli parin kuukauden kuluttua. Bowen ponnisteli pystyäkseen huolehtimaan talosta. Hän muun muassa hankki rahaa opettamalla Yhdysvalloissa. Talo myytiin 1959.
Bowen asettui asemaan Hytheen, jossa hän kuoli 1973 syöpään. Hänet on haudattu miehensä viereen Farahyn hautausmaalle Bowen’s Courtin lähelle. Farahyn kirkossa pidetään vuosittain hänen kunniakseen muistojumalanpalvelus.
Bowenin Lontoon-kotitalon seinässä on muistolaatta.
Hänen kirjansa liikkuvat ylemmän keskiluokan piirissä ja käsittelevät kadonnutta viattomuutta. Hän on saanut vaikutteita goottilaisesta romaanista sekä kirjailijoilta Henry James ja Virginia Woolf. Teoksissa on tapahtumien taustalla usein sota.
Riva!
Riva! on vuonna 1994 ilmestynyt Deep Turtlen tupla-EP. Se sisältää muun muassa vuosina 1991–1993 äänitettyä demomateriaalia sekä EP-levyiltä "Snakefish" (1992) ja "Satanus Uranus Tetanus" (1993) ylimääräisiksi jääneitä kappaleita. Ne julkaistiin uudelleen vuoden 1996 kokoelma-albumilla "Rip-Off Dokumento" ja EP:n kappaleita on mukana myös Bad Vugumin kokoelmalla "Mykistäviä välikohtauksia" (1993). "Mr. Cocktail" on versio Sweetheartin vuonna 1991 levyttämästä kappaleesta.
Slovenian jääkiekkoliitto
Slovenian jääkiekkoliitto (, liitto, joka vastaan Slovenian jääkiekosta. Liitto on ollut IIHF:n jäsen vuodesta 1992.
Tanskan jääkiekkoliitto
Tanskan jääkiekkoliitto (, liitto, joka vastaan Tanskan jääkiekosta. Liitto on ollut IIHF:n jäsen vuodesta 1949.
John Peel Session
John Peel Session on vuonna 1995 ilmestynyt Deep Turtlen EP, joka äänitettiin englantilaisen musiikkitoimittajan John Peelin "The Peel Session" -radio-ohjelmaa varten lokakuussa 1994. BBC:n studioilla Lontoon Maida Valessa nauhoitettu materiaali radioitiin BBC Radio 1 -kanavalla 11. marraskuuta 1994 ja levyn julkaisi myöhemmin suomalainen pienlevy-yhtiö Bad Vugum. Deep Turtle oli ensimmäinen jo vuonna 1967 aloitettuun ohjelmaan kutsuttu suomalainen yhtye.
Pahalammi (Tammela)
Pahalammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen.
Järven pinta-ala on 0,82 hehtaaria ja sen pituus on 150 metriä ja leveys 90 metriä. Siihen ei laskee tulo-ojia, mutta siitä laskee 130 metriä pitkä laskuoja Rautijärveen.
Järven rantaviiva on 350 metriä pitkä ja sen ranta on suota, jota ympäröi moreenipohjainen metsämaasto. Lammen lähelle Rautijärven rantaan on rakennettu loma-asunto, jolle johtaa tie Teurosta.
Rod Fanni
Rod Fanni (s. 6. joulukuuta 1981 Martigues) on ranskalainen jalkapalloilija, pelipaikaltaan oikea laitapuolustaja. Hän edustaa kaudella 2014–2015 Ranskan pääsarjassa Ligue 1:ssä pelaavaa Marseillea.
Fanni pelasi ensimmäiset aikuisten sarjaottelunsa kaudella 1999–2000 Martiguesissa edustaen seuran kuudennella sarjatasolla pelaavaa kakkosjoukkuetta sekä viiden ottelun verran myös kolmannelta sarjatasolta tuolloin noussutta edustusjoukkuetta. Seuraavat kaksi kautta hän oli edustusjoukkueen runkopelaajia Ligue 2:ssa. Ligue 1:een Fanni nousi kaudella 2002–2003 siirtyessään Lensiin. Hän edusti Lensiä kolme kautta, joista viimeisen pelasi lainalla Ligue 2:n Châteauroux'ssa. Tämän jälkeen Fanni pelasi kaksi pääsarjakautta Nicessa. Kesällä 2007 hän siirtyi Rennesiin, jossa pelasi Ligue 1:ssä kolme ja puoli kautta, kunnes siirtyi Marseilleen talven siirtoikkunassa kesken kauden 2010–2011.
Ranskan A-maajoukkueessa Fanni teki ensiesiintymisensä 14. lokakuuta 2008, kun joukkue voitti Tunisian ystävyysottelussa 3–1. Hänen ensimmäinen kilpailullinen A-maaottelunsa oli 14. lokakuuta 2009 Itävaltaa vastaan pelattu , jonka Ranska voitti 3–1.
Nice:
Rennes:
Marseille:
Kemiallinen kinetiikka
Kemiallinen kinetiikka on fysikaalisen kemian osa-alue, joka tutkii kemiallisen reaktion reaktionopeuksia ja niihin vaikuttavia seikkoja. Kemiallinen reaktio voi olla termodynaamisesti suosittu, mutta tapahtuu hyvin hitaasti ilman katalyyttiä. Kemiallisen kinetiikan tutkimuskohteita ovat miten reaktionopeuteen vaikuttavat esimerkiksi katalyytit, reaktiomekanismi, aineiden olomuodot, lämpötila ja paine. Kemiallinen kinetiikka on suurelta osin kokeellinen tiede ja sen teoriat ja lait perustuvat kokeellisiin tuloksiin. Kemiallista kinetiikkaa tutkitaan sekä kemiallisin että fysikaalisin menetelmin.
Tungo
Tungo on vuonna 1995 ilmestynyt Deep Turtlen single. Sen nimikappale julkaistiin eri versiona jo EP:llä "John Peel Session" (1995).
Flutina (EP)
Flutina on vuonna 1996 ilmestynyt Deep Turtlen EP. Sen kappaleet julkaistiin uudelleen vuoden 2002 EP:llä "Tutina!".
Tage
Tage on pohjois­mainen, alkujaan tanskalainen miehen etunimi.
Suomessa nimi Tage on ollut käytössä pääasiassa suomen­ruotsalaisilla, mutta varsinkin Uudellamaalla myös suomen­kielisillä. Väestö­rekisteri­keskuksen tietojen mukaan nimi on Suomessa 1900-luvun alusta vuoden 2009 loppuun mennessä annettu 849 henkilölle.
Suomen ruotsin­kielisen kalenterin mukaan Tagen nimipäivä on 30. maaliskuuta.
Tutina!
Tutina! on vuonna 2002 ilmestynyt Deep Turtlen kokoelma-EP. Se sisältää kappaleet singleltä "Tungo" (1995) ja EP:ltä "Flutina" (1996).
Waldin–Wolfowitzin runs-testi
Tilastotieteessä Waldin–Wolfowitzin testi on epäparametrinen testi, jolla testataan havaintosarjan satunnaisuutta. Siinä on annettu havaintosarja, joka on annettu binaarijonona. Esimerkiksi jos kolikkoa heitettäessä on saatu formula_1 kruunaa ja formula_2 klaavaa, niin aineistosta lasketaan luku formula_3, joka kuvaa samaa symbolia olevien jonojen lukumäärää. Vaikkapa jonolla 101010101010001 on formula_4. Jos nyt formula_5, niin testin arvot on taulukoitu. Muuten formula_6-arvon laskennassa voidaan käyttää normaalijakaumaa formula_7 missä formula_8 ja formula_9. Jos alkuperäiset havainnot ovat järjestys- tai välimatka-asteikollisia, niin ne voidaan muuttaa dikotomiseksi käyttäen katkaisukohtana esimerkiksi mediaania.
Juuret (televisiosarja)
Juuret ("Roots") on yhdysvaltalainen historiallinen draamasarja, jonka ensiesitys ABC-kanavalla oli vuonna 1977. Sarja perustuu Alex Haleyn Pulitzer-palkittuun romaaniin "Juuret". Sarja seuraa Haleyn oman suvun historiaa 1750-luvun Afrikasta 1860-luvulle asti Yhdysvalloissa, mihin heidät tuotiin orjiksi. Haleyn suvun afrikkalaissyntyistä kantaisää Kunta Kinteä nuorena esitti LeVar Burton ja vanhana John Amos.
Sarjaa tehtiin kahdeksan jaksoa, jotka esitettiin peräkkäisinä iltoina 23.–30. tammikuuta 1977. Jaksoja katsoi keskimäärin 80 miljoonaa ihmistä; viimeistä jaksoa katsoi yli 100 miljoonaa, mikä on edelleen kolmanneksi korkein katsojaluku television historiassa. "Juuret" sai yhdeksän Emmy-palkintoa ja 36 ehdokkuutta. Sarja sai paljon kiitosta historianopetuksellisesta merkityksestään, ja sillä on arvioitu olleen myönteinen vaikutus maan rotusuhteisiin.
Sarjalle tehtiin vuonna 1979 jatkosarja, ja vuonna 1988 sai ensi-iltansa elokuva "Juuret – Kunta Kinten joulu" ("Roots – The Gift"), joka julkaistiin Suomessa VHS-videona.
Turkele!
Turkele! on vuonna 2003 ilmestynyt Deep Turtlen mini-CD. Se oli yhtyeen ensimmäinen uutta materiaalia sisältänyt julkaisu sitten vuonna 1996 tapahtuneen hajoamisen. Kappaleiden sanoitukset on kirjoitettu espanjaksi, joka on kitaristi-laulaja Pentti Dassumin toinen äidinkieli. Deep Turtlen aikaisemman tuotannon englannin ja espanjan muodostamasta sekamelskasta poiketen, ne ovat nyt myös oikeita ja ymmärrettäviä laulutekstejä. Vuonna 2012 verkkomedia Nuorgam valitsi "Perdidon" 2000-luvun parhaiden kotimaisten kappaleiden listallaan sijalle 66.
Robeisy Ramírez
Robeisy Eloy Ramírez Carrazana (s. 20. joulukuuta 1993 Cienfuegos) on kuubalainen amatöörinyrkkeilijä ja olympiavoittaja. 162 senttimetriä pitkä Ramírez on vasenkätinen ja kilpailee kääpiösarjassa.
Ramírez saavutti olympiakultaa vain 18-vuotiaana, kun hän voitti kultaa kärpässarjasta vuoden 2012 kesäolympialaisista Lontoosta. Finaalissa hän voitti Mongolian Njambajaryn Tögstsogtin. Vuoden 2016 kesäolympialaisista Rio de Janeirosta Ramírez saavutti kultaa kääpiösarjasta kaataen finaalissa Yhdysvaltain Shakur Stevensonin. Vuonna 2011 Ramírez saavutti kultaa kärpässarjasta Pan-Amerikan kisoista Meksikon Guadalajarasta. Vuonna 2014 Ramírez voitti kultaa Keski-Amerikan ja Karibian kisoista kääpiösarjasta, ja vuonna 2010 niin ikään kultaa kääpiösarjasta nuorten kesäolympialaisista Singaporesta.
Ramírez tunnetaan lempinimellä "El Tren Cienfueguero" (), joka viittaa hänen synnyinkaupunkiinsa Cienfuegosiin.
Belizen jalkapallomaajoukkue
Belizen jalkapallomaajoukkue edustaa Belizeä kansainvälisissä jalkapallon mestaruuskisoissa. Joukkuetta hallinnoi Belizen jalkapalloliitto. Joukkue kuuluu CONCACAF:in jalkapalloliittoon.
Armata
Armata () on Venäjällä suunniteltu panssarivaunualusta, jonka alustaa oli tarkoitus käyttää tulevaisuudessa taistelupanssarivaunuissa, panssaroiduissa miehistönkuljetusvaunuissa ja panssarihaupitsina. Armata-vaunuun pohjautuvan taistelupanssarivaunu teki tekevän ensimmäisen julkisen esiintymisensä vuoden 2015 aikana ja Russia Todayn mukaan vaunuja oli arvioitu hankittavan yhteensä 2 300. Mallin oli määrä tulla käyttöön vuonna 2020. Armata-vaunujen sarjatuotantoa ei kustannussyistä kuitenkaan koskaan aloitettu.
Armatan suunnittelu alkoi Uralvagonzavodin vaunutehtaalla vuonna 2010 ja Itar-Tassin mukaan vaunuja tilattiin armeijan käyttöön vuonna 2015. Russia Todayn mukaan vaunuja oli helmikuussa 2015 valmistettu jo 20 koulutuskäyttöä varten. Venäläisen kenraalieversti Oleg Saljukovin vuonna 2014 antamien tietojen mukaan Venäjän maavoimien on tarkoitus saada käyttöönsä vuoden 2015 aikana yhteensä 32 Armata-vaunua. Venäläisen sotilasteollisuuskomission varapuheenjohtaja Oleg Boškarev kritisoi Armata-vaunujen hintaa kuvaillen niitä liian kalliiksi ja lisäsi että hinta oli jo lyöty lukkoon, mutta sen tulisi laskea tulevaisuudessa. Uralvagonzavodin edustaja kertoi Interfaxille annetussa haastattelussa hinnan voivan olettaa tippuvan suurimittaisen sarjavalmistuksen alettua.
Taistelupanssarivaunun odotettiin tekevän ensiesiinymisensä voitonpäivän paraatissa 9. toukokuuta 2015 tai Russia Arms Expo 2015 -tapahtumassa Nižni Tagil saman vuoden syyskuussa. Armata-vaunujen paraatiharjoitteluista vuosi julkisuuteen valokuvia huhtikuussa 2015, jonka jälkeen Venäjän puolustusministeriö julkaisi virallisia kuvia verkkosivuillaan. Valokuvissa esiintyy T-14-taistelupanssarivaunun lisäksi myös Armata-alustalle rakennetut T-15-kuljetuspanssarivaunu/rynnäkköpanssarivaunu sekä 2S35 Koalitsija -panssarihaupitsi. 2S35 Koalitsija oli valmistunut testikäyttöön marraskuussa 2014.
Venäjä ilmoitti 30. heinäkuuta 2018 keskeyttävänsä hankkeen.
Armatan tarkemmat tekniset tiedot ovat sotilassalaisuus. Epävarmojen tietojen mukaan vaunun voimanlähteenä toimii 1 200 hevosvoiman moottori ja voimansiirtäjänä toimii sähköinen vaihteisto.
Armata-panssarivaunun alustalle on tarkoitus rakentaa tulevaisuudessa taistelupanssarivaunu, panssaroitu miehistönkuljetusvaunu ja panssarihaupitsi.
Laša Šavdatuašvili
Laša Šavdatuašvili (; s. 31. tammikuuta 1992 Gori) on georgialainen judoka ja olympiavoittaja. 167 senttimetriä pitkä Šavdatuašvili kilpaili aiemmin 66-kiloisten sarjassa, vuodesta 2014 alkaen 73-kiloisissa.
Šavdatuašvili voitti kultaa 66-kiloisista vuoden 2012 kesäolympialaisista Lontoosta. Hän sai olympiapronssia 73-kiloisista Rio de Janeirosta 2016. MM-kilpailuista hän on saavuttanut kultaa joukkuekilpailusta vuonna 2013 Rio de Janeirosta ja pronssia samasta kilpailumuodosta vuotta myöhemmin Tšeljabinskistä ja 2015 Astanasta. EM-kilpailuista Šavdatuašvili on saavuttanut viisi kultamitalia, joista neljä on tullut joukkuekilpailuista, yhden hopea- ja yhden pronssimitalin. Euroopan kisoissa hän on saanut joukkuehopeaa. Alle 20-vuotiaiden sarjassa hän voitti Euroopan-mestaruuden ja sai MM-pronssia.
Šavdatuašvilillä on judossa musta vyö.
Valko-Venäjän jääkiekkoliitto
Valko-Venäjän jääkiekkoliitto (), liitto, joka vastaan Valko-Venäjän jääkiekosta. Liitto on ollut IIHF:n jäsen vuodesta 1992.
Punnitse &amp; Säästä
Punnitse & Säästä on suomalainen myymäläketju. Punnitse & Säästä myy pääosin elintarvikkeita, kuten makeisia, kuivattuja hedelmiä ja erilaisia pähkinöitä ruoanlaittoon tai herkutteluun. Ensimmäinen Punnitse & Säästä -myymälä avattiin Tampereen Tullintorille vuonna 1995. Nykyisin myymälöitä on kymmeniä ympäri Suomea. Suurin osa myymälöistä toimii franchise-periaatteella. Nimi Punnitse & Säästä tulee yhtiön itsensä mukaan siitä, että myymälässä on mahdollisuus ostaa kutakin tuotetta juuri oman halunsa verran.
Punnitse & Säästä -myymälöihin tulee tuotteita jokaisesta maanosasta mutta myös Suomesta. Pähkinät tulevat pääosin Intiasta, Vietnamista ja Yhdysvalloista (saksanpähkinät). Kuivatut hedelmät tulevat yleensä Lähi-idästä ja Aasiasta.
VT/DT
VT/DT on vuonna 2003 ilmestynyt Valse Tristen ja Deep Turtlen split-EP. Deep Turtlen osuus on äänitetty toukokuussa 2003 "Turkele!"-EP:n sessioiden yhteydessä. Levyn kansikuva on versio AC/DC:n albumin "High Voltage" kannesta.
Jason Kenny
Jason Francis Kenny, OBE (s. 23. maaliskuuta 1988 Bolton, Englanti) on brittiläinen ratapyöräilijä ja olympiavoittaja. 177 senttimetriä pitkä ja 80 kilogrammaa painava Kenny edustaa Sportcity Velo -joukkuetta. Hän kilpailee keirinissä ja eräajossa.
Kenny on osallistunut kolmiin kesäolympialaisiin, vuosina 2008, 2012 ja 2016. Vuonna 2008 hän saavutti Pekingistä kultaa joukkuesprintistä ja hopeaa eräajosta. Neljä vuotta myöhemmin kotikisoista Lontoosta tuli kaksi kultaa, joukkuesprintistä ja eräajosta. Rio de Janeirosta 2016 hän saavutti kolme kultaa, joukkuesprintistä, eräajosta ja keirinistä.
MM-kilpailuista Kenny on saavuttanut kolme kultaa, neljä hopeaa ja kaksi pronssia. Mitaleista kaikki kullat, yksi hopea ja yksi pronssi ovat tulleet henkilökohtaisista kisoista. EM-kilpailuista Kenny on saavuttanut yhden kullan, yhden hopean ja kolme pronssia. Mitaleista kaikki paitsi yksi pronssi ovat tulleet henkilökohtaisilta matkoilta. Olympialaiset, MM-kilpailut ja EM-kilpailut mukaan lukien Kenny on saavuttanut 20 arvokisamitalia.
Kenny on edustanut Englantia Kansainyhteisön kisoissa. Vuonna 2014 hän saavutti hopeaa joukkuesprintistä ja eräajosta Kansainyhteisön kisoista Glasgow'sta.
Kenny voitti kaksi nuorten maailmanmestaruutta. Nuorten EM-kilpailuissa hän saavutti kolme kultaa, yhden hopean ja kaksi pronssia.
Kenny nimettiin brittiläisen imperiumin jäseneksi (MBE) uutenavuotena 2009. Uutenavuotena 2013 Kenny nousi arvoasteikossa, nyt hänestä tuli brittiläisen imperiumin upseeri (OBE). Hän avioitui ratapyöräilijä Laura Trottin kanssa syyskuussa 2016.
Ion Țiriac
Ion Ioan Țiriac (s. 9. toukokuuta 1939 Brașov) on romanialainen tennispelaaja, jääkiekkoilija ja liikemies.
Hän pelasi Romanian jääkiekkomaajoukkueessa vuosina 1958-1964 ja osallistui talviolympialaisissa 1964 jääkiekkoon.
Hänen lempinimensä olivat "Kreivi Drakula" ja "Brașovin karhu".
Vuonna 1970 hän voitti French Open nelinpelin Ilie Năstasen kanssa.
Vuosilta 1997 hän on Brașovin kunniakansalainen.
Hän oli Romanian olympiakomitean pääjohtaja vuosina 1998-2004.
Vuonna 1990 hän loi ensimmäisen pankin kommunisminjälkeisessä Romaniassa. Vuonna 1997 hän loi Tiriac Airin, ainoan yksityisen lentoyhtiön Romaniassa.
Hän oli Goran Ivaniševićin, Marat Safinin, Virginia Ruzicin ja Boris Beckerin valmentaja.
Vuonna 2005 hän oli rikkain romanialainen. Hän on rikkain eläkkeellä oleva urheilija.
Vuonna 2013 nimettiin tenniksen hall of fameen.
Nuijamaan kirkko
Nuijamaan kirkko on Lappeenrannan Nuijamaalla sijaitseva Tarja Salmio-Toiviaisen ja Esko Toiviaisen suunnittelema, vuosina 1947–1948 talkootyönä rakennettu puinen torniton pitkäkirkko. Se oli ensimmäinen sotien jälkeinen jälleenrakennuskirkko. Kirkon pinta-ala on noin 200 neliömetriä ja siinä on istumapaikkoja 320 hengelle. Rakennuksen runko muodostuu kuudesta ns. Cremona-kaaresta, jotka ilmenevät seinien tukirakenteina. Rakennuksen päistään aumattu katto on jyrkkäharjainen ja alttaripäädyssä on suorakulmainen sakasti. Kirkkosali on yksilaivainen, sisäverhoilu ja katto ovat ruskeaksi petsattua lautaa. Kirkon viereen rakennettiin vuotta myöhemmin erillinen kivijalustalla oleva kellotapuli, jonka korkea paanutettu välikatto on muodoltaan kirkon aumakaton kaltainen. Kellot ovat vuosilta 1752 ja 1752. Kirkkoa on korjattu 1967. Alttarilla on Armas Tirrosen veistos "Ristiltä otto" vuodelta 1948. Kirkon 12-äänikertaiset urut on valmistanut Hans Heinrich 1970.
Nuijamaan ensimmäinen kirkko oli valmistunut jo 1887, kun seurakunta kuului vielä Viipurin maaseurakuntaan. Kirkko paloi heti jatkosodan alussa kesäkuussa 1941. Uuden kirkon rakentamiselle saatiin rahallista tukea sekä "Kirkkoja Karjalaan" -rahastolta että Luterilaisen maailmanliiton amerikkalaiselta osastolta.
Shkëlzen Gashi
Shkëlzen Gashi (s. 15. heinäkuuta 1988 Zürich, Sveitsi) on albanialais-sveitsiläinen jalkapalloilija, joka edustaa Sveitsin Raiffeisen Super Leaguessa pelaavaa FC Baselia. Pelipaikaltaan vasenjalkainen Gashi on vasen laitahyökkääjä. Hän kuuluu Albanian jalkapallomaajoukkueeseen.
Gashi aloitti ammattilaisuransa kasvattajaseurassaan FC Zürichissä. Hän edusti seuraa vuodet 2006-2009, mutta otteluita Sveitsin pääsarjassa Raiffeisen Super Leaguessa kertyi vain yksi, elokuussa 2006 FC St. Gallenia vastaan. Kaudella 2006-2007 Gashi voitti Zürichin kanssa Sveitsin mestaruuden. Hän pelasi seuran paidassa myös kaksi ottelua UEFA-cupissa. Gashi kävi lainalla välillä myös FC Schaffhausenissa ja Sveitsin pääsarjan AC Bellinzonassa, jossa hän pelasi yhden UEFA-cupin ottelun.
Tammikuussa 2010 Gashi siirtyi Raiffeisen Super Leaguen Neuchâtel Xamaxiin. Hän edusti seuraa vajaan kahden vuoden ajan tehden 13 ottelussa vain yhden maalin. Tammikuussa 2011 hän siirtyi lainalle Sveitsin toiseksi korkeimman sarjatason FC Aarauhun, jossa hän pelasi joulukuuhun 2011 mennessä 15 ottelua ja teki niissä viisi maalia.
Tammikuussa 2012 Gashi siirtyi pysyvällä sopimuksella Aarauhun. Hän edusti seuraa puolen vuoden ajan tehden 26 pelaamassaan ottelussa 17 maalia. Heinäkuussa 2012 Gashi siirtyi takaisin pääsarjaan, Grasshoppersin riveihin. Ensimmäisellä kaudellaan seurassa, eli kaudella 2012-2013, Gashi voitti seuran kanssa Sveitsin cupin, ja toisella kaudellaan seurassa hän voitti liigan maalikuninkuuden 19 osumallaan. Hänet valittiin tuon kauden jälkeen myös kauden parhaaksi pelaajaksi Sveitsin pääsarjassa.
Heinäkuussa 2014 Gashi siirtyi Sveitsin pääsarjan FC Baseliin. Debyytti seuran paidassa tapahtui heinäkuussa 2014 hänen vanhaa seuraansa FC Aarauta vastaan ja avausmaali syntyi seuraavassa ottelussa FC Luzernin verkkoon. Gashi on debytoinut myös Mestareiden liigassa, jossa hän osui heti avausottelussaan Ludogorets Razgradia vastaan. Hän on tehnyt liigassa huimat 18 maalia 22 otteluun ja johtaa maalipörssiä.
Gashi on edustanut Sveitsiä alle 17-, alle 19- ja alle 21-vuotiaiden maajoukkuetasolla ja pelannut myös nuorten EM-kilpailuissa. Hän valitsi kuitenkin aikuisten tasolla vanhempiensa kotimaan Albanian, ja debytoi Albanian jalkapallomaajoukkueessa elokuussa 2014 ystävyysottelussa Armeniaa vastaan. Avausmaali syntyi maaliskuussa 2014 EM-karsintaottelussa samaa joukkuetta vastaan.
Gashi on syntynyt Zürichissä, Sveitsissä albanialaisille vanhemmille. Hän päätti edustaa aikuisten maajoukkuetasolla vanhempiensa kotimaata synnyinmaansa sijaan.
Robert Edvard Gripenberg
Robert Edvard Gripenberg (26. huhtikuuta 1852 Kurkijoki – 1937) oli suomalainen vapaaherra. Hän oli todellinen valtioneuvos (1916) ja Maataloushallituksen ylijohtaja vuosina 1902–1917.
Gripenbergin vanhemmat olivat senaattori, vapaaherra Johan Ulrik Sebastian Gripenberg ja tämän toinen vaimo Maria Lovisa Öhrnberg. Gripenberg itse oli naimisissa Agnes Hultin kanssa vuodesta 1880 lähtien. Gripenberg kävi kadettikoulun 1872, valmistui agronomiksi 1877 ja opiskeli Kööpenhaminan Landboliøjskolenissa 1879. Hän oli Mustialassa alkeisopettajana 1875-1881, meijeriopistossa 1881-1901, Mustialan johtaja 1901-1902, Maataloushallituksen ylijohtaja 1902-1917 ja asutushallituksen ylimääräinen virkamies 1918-1926.
Aiakeion (Ateena)
Aiakeion () oli Aiakokselle omistettu pyhäkkö Ateenan antiikin aikaisen Agoran lounaisosassa.
Aiakeion rakennettiin arkaaisella kaudella 500-luvun lopulla eaa. Delfoin oraakkelin kehotuksesta ja omistettiin aiginalaiselle heerokselle Aiakokselle. Oraakkelinlausuman mukaan ateenalaisten tuli hankkia Aiakoksen suosio, mikäli he halusivat menestyä sodissaan euboialaisia, boiotialaisia ja peloponnesolaisia vastaan. Aiakos oli kreikkalaisessa mytologiassa yksi tuomareista manalassa eli Haadeessa. Tähän liittyen ateenalaisten oikeusistuimien tuomiot kiinnitettiin rakennuksen seiniin.
300-luvun alussa Aiakeionia käytettiin viljavarastona. Hellenistisenä aikana rakennuksesta tuli osa Agoran eteläosan rakennuskokonaisuutta, johon kuuluivat myös heti sen itäpuolella sijainnut Etelästoa ja pohjoispuolella sijainnut Keskistoa. Pyhäkkö oli käytössä ainakin vuoteen 86 eaa. saakka, jolloin se pääosin tuhoutui roomalaisten hyökkäyksessä Sullan johdolla.
Pyhäkön kaivaukset suoritettiin vuonna 1953. Rakennusta pidettiin pitkään Heliaia-oikeusistuimen rakennuksena, koska sen ajoitus, sijainti ja muoto täsmäsivät tähän. Tämän vuoksi rakennus on merkitty kaikkiin vanhempiin Agoran alueen karttoihin Heliaiaksi. Tulkintaa ei kuitenkaan koskaan täysin hyväksytty. Tarkemmassa tutkimuksessa onkin osoittautunut, ettei kyseessä ollut varsinainen rakennus vaan jonkinlainen pyhäkkö. Myös löytyneet piirtokirjoitukset ovat antaneet tukea tulkinnalle, että kyseessä oli Aiakoksen pyhäkkö. Tulkinta on nykyisin melko yleisesti hyväksytty.
Tunnetumpi Aiakeion sijaitsee Aiakoksen kotisaarella Aíginalla.
Aiakeion oli suorakulmion muotoinen ja sen leveys (itä-länsisuunnassa) oli 31 metriä ja pituus (pohjois-eteläsuunnassa) 26,5 metriä. Alkuvaiheessa paikalla ei ollut rakennuksia eikä sitä oltu katettu, jolloin kyseessä oli lähinnä ulkoilmapyhäkkö. Se oli aidattu kalkkikivestä tehdyllä aitauksella ja sen sisäänkäynti oli pohjoiseen. Myöhemmin, kun pyhäkön aluetta on käytetty viljan säilytykseen, siellä on todennäköisesti täytynyt olla joitakin rakennuksia tai osan siitä on täytynyt olla katettu. Pyhäköstä ovat säilyneet lähinnä sen perustukset.
Apollon Patrooksen temppeli
Apollon Patrooksen temppeli () oli temppeli, joka sijaitsi Ateenan antiikin aikaisen Agoran länsilaidalla. Se oli omistettu Apollon Patrookselle eli ”Isän Apollonille”.
Temppeli rakennettiin noin vuonna 338–326 eaa. Sen kohde Apollon Patroos oli Apollonin nimitys Ionin isänä. Ion oli kaikkien joonialaisten kantaisä ja ateenalaiset puolestaan kuuluivat joonialaisiin. Näin kyseessä oli ateenalaisten jumalallisen kantaisän temppeli. Temppeli rakennettiin 500-luvulla eaa. rakennetun varhaisemman ja pienemmän Apollonin temppelin paikalle. Varhaisempi temppeli oli todennäköisesti tuhoutunut persialaisten hyökkäyksessä vuonna 480 eaa.
Temppeli sijaitsi Zeuksen stoan ja Metroonin välissä. Rakennus edusti joonialaista tyyliä ja siinä oli etupuolella eli itäpuolella neljä tai kuusi joonialaista pylvästä. Se oli rakennettu kalkkikivestä ja sen pituus oli 16,5 metriä ja leveys 10 metriä. Temppelissä oli Eufranorin veistämä Apollonin kulttipatsas, joka on nykyisin Antiikin Agoran museossa. Välittömästi temppelin pohjoispuolella oli pieni ja jonkin verran varhaisempi Zeus Fratrioksen ja Athene Fratrian temppeli.
Temppelistä on säilynyt sen perustukset sekä vähäisiä muita osia.
Areen temppeli
Areen temppeli oli sodanjumala Areelle omistettu temppeli Ateenan antiikin aikaisella Agoralla. Se sijaitsi Agoran alueen keskivaiheilla.
Temppeli vaikuttaa rakennetun alun perin klassisella kaudella 400-luvulla eaa. Agoralle se on kuitenkin pystytetty vasta roomalaisella kaudella ensimmäisellä vuosisadalla, noin vuonna 2 jaa. Vaikuttaa siltä, että temppeli on tuolloin siirretty jostakin muualta ja koottu uudestaan Agoralle. Se on mahdollisesti siirretty kaupunkiin jostakin Attikan maaseudulta. Eräänä vaihtoehtona on esitetty, että kyseessä olisi ollut Pallenen demoksessa, nykyisen Agía Paraskevín Stavróksessa, sijainnut Athene Palleniksen temppeli. Kyseiseltä paikalta on löydetty suhteellisen suurikokoisen temppelin pohja, mutta ei muita jäänteitä. Kun temppeli on pystytetty uudelleen Agoralle, sillä on mahdollisesti haluttu kunnioittaa Rooman keisaria. Temppelin arkeologiset kaivaukset tehtiin vuonna 1937.
Temppeli edusti doorilaista tyyliä. Sen perustukset oli rakennettu kalkkikivestä ja muut eli paikalle siirretyt osat marmorista. Temppelin stylobaatin pituus on noin 34,7 metriä ja leveys noin 15,9 metriä. Temppelin lyhyemmällä sivulla oli 6 ja pidemmällä sivulla 13 pylvästä, yhteensä 36 pylvästä. Temppeli oli pohjakaavaltaan ja kooltaan suurin piirtein läheisen Hefaistoksen temppelin kaltainen ja se vaikuttaa olevan saman arkkitehdin suunnittelema. Areen alttari sijaitsi noin 10 metrin päässä temppelin edustalla sen itäpuolella.
Temppelistä on säilynyt ainoastaan sen perustukset ja vähäisiä muita osia.
Athene Poliaan temppeli
Athene Poliaan temppeli () eli Vanha Athenen temppeli oli Ateenan Akropoliilla sijainnut Athene Poliaalle eli kaupunkia suojelevalle Athenelle omistettu temppeli. Se sijaitsi nykyisen Parthenonin paikalla sijainneiden Hekatompedonin ja myöhemmin Vanhan Parthenonin pohjoispuolella sekä nykyisen Erekhtheionin eteläpuolella.
Athene Poliaan temppeli rakennettiin arkaaisella kaudella noin vuosina 529–520 eaa. Se oli Hekatompedonin ohella Akropoliin varhaisia monumentaalisia rakennuksia. Temppeli sijaitsi samalla paikalla kuin varhaisemmat geometrisen kauden sekä 600-luvun lopun eaa. temppelit.
Temppeli tuhoutui persialaisten vallattua ja tuhottua koko Ateenan vuonna 480 eaa. Myöhemmin temppelin sijaintipaikan pohjoispuolelle rakennettu Erektheion peri temppelin aseman Athene Poliaan temppelinä, joskin se oli omistettu myös muille kulteille. On mahdollista, että temppelin rauniot otettiin huomioon myöhemmin rakennettujen temppelien sijoittelussa, koska raunioiden paikalle ei rakennettu mitään. Sen sijaan osa temppelin raunioista vaikuttaa jätetyn paikalleen pitkäksi ajaksi. Osa temppelin kivistä käytettiin kuitenkin Themistokleen muurin rakentamiseen Akropoliin pohjoispuolella.
Temppelin rauniot löydettiin Akropoliin kaivausten yhteydessä 1890-luvulla.
Temppeli edusti doorilaista tyyliä, ja sen päissä olleet "pronaos" ja "opisthodomos" edustivat joonialaista tyyliä. Temppelin stylobaatin pituus oli noin 43,4 metriä ja leveys noin 21,3 metriä. Temppelissä oli pidemmällä sivulla 12 ja lyhyemmällä sivulla kuusi pylvästä.
Temppelin cella jakautui kahteen osaan samoin kuin Parthenonin, Vanhan Parthenonin ja Erekhtheionin cellat. Itäpuolen cella, johon tultiin "pronaoksen" kautta, oli kolmilaivainen niin, että sen sisäpuolella oli kaksi kolmen pylvään riviä. Länsipuolen cella, johon tultiin "opisthodomoksen" kautta, puolestaan jakautui kolmeen kammioon.
Athene Poliaan alttari sijaitsi tavan mukaan temppelin edustalla sen itäpuolella.
Athene Promakhos
Athene Promakhos (, ”Athene Esitaistelija”) oli suuri Athene-jumalattaren patsas, joka seisoi antiikin aikana Ateenan Akropoliin länsiosassa Propylaian ja Parthenonin temppelin välisellä alueella.
Patsas pystytettiin noin vuonna 475–450 eaa. Sen veisti Feidias, joka teki myös Parthenonin temppelissä olleen Athenen kulttikuvan Athene Parthenoksen, Athene Lemnian sekä Parthenonin marmoriveistokset. Athene Promakhos oli tehty pronssista. Patsaan korkeus jalustoineen oli noin 9 metriä ja jalustan koko noin 5 x 5 metriä. Patsas esitti Athenen seisomassa keihäs oikeassa kädessä ja kilpi lepäämässä vasenta jalkaa vasten. Joissakin patsaan kopioissa jumalattarella on kuitenkin ojennetussa kädessään Nike tai pöllö. Jumalatar oli pukeutunut peplokseen, ja hänen päässään oli kypärä.
Patsas oli ensimmäinen asia, jonka Akropoliille Propylaian kautta astuneet näkivät. Patsaan kerrotaan olleen niin suuri, että sen keihäs ja kypärä näkyivät merelle Sunionin niemen edustalle saakka. Patsas vietiin Konstantinopoliin vuonna 465 jaa. Siellä se tuhoutui vuonna 1203, kun taikauskoinen väkijoukko epäili sen auttavan kaupunkia piirittäviä ristiretkeilijöitä.
Buleuterion (Ateena)
Buleuterion (myös "Bouleutērion", ) oli antiikin Ateenan bulen eli neuvoston kokoontumispaikka. Buleuterion-rakennuksia oli kaupungin historiassa kaksi. Kummatkin sijaitsivat Ateenan antiikin aikaisen Agoran länsilaidalla.
Rakennuksessa kokoontuivat neuvoston 500 jäsentä lähes päivittäin juhlapäiviä lukuun ottamatta. Heidän tehtävänsä oli valmistella lainsäädäntöä ekklesialle eli Ateenan kansankokoukselle.
Vanha Buleuterion rakennettiin arkaaisella kaudella noin vuonna 500 eaa. Se toimi Kleistheneen uudistuksessa perustetun bulen ensimmäisenä kokoontumispaikkana. Uuden Buleuterionin valmistumisen jälkeen rakennus toimi Ateenan valtionarkistona.
Vanha Buleuterion sijaitsi myöhemmän Metroonin paikalla uuden Buleuterionin itäpuolella. Rakennus oli lähes suorakulmion muotoinen ja sen pituus oli 23,8 metriä ja leveys 23,3 metriä. Rakennuksen eteläosassa oli aula ja pohjoisosassa kokoontumissali, jossa oli kolmella seinällä porrastetut istuimet neuvoston jäsenille. Sisäpuolella oli todennäköisesti viisi pylvästä, jotka tukivat kattoa. Rakennuksesta on säilynyt pelkästään osa sen perustuksista.
Uusi Buleuterion rakennettiin vanhan länsipuolelle noin vuonna 415–406 eaa. Rakennuksen eteen rakennettiin sisäänkäyntipylväikkö ("propylon") noin vuonna 300 eaa.
Uuden Buleuterionin pituus oli 22 metriä ja leveys 16 metriä. Se oli tehty kalkkikivestä. Rakennuksen kokoontumissalissa oli 12 riviä porrastettuja istuimia ja tilaa kaikille 500 neuvoston jäsenelle. Istuinten tarkasta sijoittelusta ei kuitenkaan ole tietoa. Istuimet olivat todennäköisesti alun perin puiset. Rakennuksesta on säilynyt pelkästään osa sen perustuksista.
Aivan rakennuksen vieressä sijaitsivat Metroon sekä prytaneiden koontumispaikka Tholos.